pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บอร์ดผู้พิการเคาะ ขอโควต้าวัคซีนผู้พิการรุนแรง ขยายเวลากู้ฉุกเฉินประกอบอาชีพปลอดคนค้ำ-ดอก เสนอครม.พิจารณาเบี้ยผู้พิการกลุ่มไม่มีบัตรคนจน-อายุเกิน18
วันพุธที่ 10 มีนาคม 2564
บอร์ดผู้พิการเคาะ ขอโควต้าวัคซีนผู้พิการรุนแรง ขยายเวลากู้ฉุกเฉินประกอบอาชีพปลอดคนค้ํา-ดอก เสนอครม.พิจารณาเบี้ยผู้พิการกลุ่มไม่มีบัตรคนจน-อายุเกิน18
บอร์ดผู้พิการเคาะ ขอโควต้าวัคซีนผู้พิการรุนแรง ขยายเวลากู้ฉุกเฉินประกอบอาชีพปลอดคนค้ํา-ดอก เสนอครม.พิจารณาเบี้ยผู้พิการกลุ่มไม่มีบัตรคนจน-อายุเกิน18
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้ (10 มี.ค.) ที่ประชุมคณะกรรมการส่งเสริมและพัฒนาคุณภาพชีวิตคนพิการ ซึ่งนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นประธาน ได้พิจารณาแนวทางการส่งเสริมการมีงานทําและการให้ความช่วยเหลือผู้พิการในช่วงสถานการณ์โควิด19 สาระสําคัญของการประชุม มีดังนี้
1.เห็นชอบปรับเพิ่มสวัสดิการเบี้ยผู้พิการให้กับคนพิการที่มีบัตรประจําตัวคนพิการแต่ไม่มีบัตรสวัสดิการแห่งรัฐและมีอายุมากกว่า 18 ปี จํานวน 8.3 แสนคน จาก800บาท/เดือน เป็น 1,000 บาท/เดือน ให้เท่ากับผู้พิการที่มีบัตรสวัสดิการแห่งรัฐ และผู้พิการที่อายุต่ํากว่า18ปี ซึ่งครม.ได้มีมติปรับเพิ่มให้ก่อนหน้านี้แล้ว ทั้งนี้กรมส่งเสริมและพัฒนาคุณภาพชีวิตคนพิการจะต้องนําเสนอครม.เพื่อพิจารณาต่อไป
2.เห็นชอบขยายเวลาการกู้ยืมเงินเพื่อประกอบอาชีพกรณีฉุกเฉินของกองทุนพัฒนาและส่งเสริมคุณภาพชีวิตคนพิการ วงเงินกู้ไม่เกิน10,000บาทต่อราย โดยไม่ต้องมีผู้ค้ําประกัน ไม่มีดอกเบี้ย ปลอดชําระหนี้ 1 ปี จากเดิมที่หมดเขต31 มี.ค. 64 ขยายไปถึง 31 พ.ค.64 ประชาชนผู้สนใจสามารถยื่นคําร้องขอกู้ได้ที่ www.dep.go.th หรือสอบถามสายด่วน พม. 1300
3.เห็นชอบให้กระทรวงสาธารณสุขพิจารณาการกําหนดโควต้าการรับสิทธิวัคซีนป้องกันโรคติดเชื้อไวรัสโคโรนา 2019 แก่คนพิการโดยเฉพาะกลุ่มคนพิการที่มีความพิการในระดับรุนแรงหรือมีปัญหาด้านสุขภาพ
4.เห็นชอบให้กระทรวงการคลังพิจารณาเพิ่มมาตรการลดหย่อนภาษีให้สถานประกอบการที่จ้างงานคนพิการในช่วงสถานการณ์โควิด19 คือ 1) การจ้างคนพิการตามมาตรา33 ที่หักภาษีได้ 2 เท่า ขอเพิ่มเป็น 3 เท่า 2)การจ้างคนพิการมากกว่า 60% ของลูกจ้าง ที่หักภาษีได้ 3 เท่า ขอเพิ่มเป็น 4 เท่า
นางสาวรัชดา กล่าวด้วยว่า ที่ประชุมมีความห่วงใยผลกระทบของโควิด19ที่มีต่อผู้พิการ การประชุมครั้งนี้จึงเน้นไปที่การให้การช่วยเหลือฉุกเฉินเพื่อให้ผู้พิการก้าวพ้นความยากลําบากที่ประสบอยู่ขณะนี้ และส่งเสริมโอกาสแก่ผู้พิการเพื่อให้เข้าถึงการจ้างงาน มีรายได้ สามารถพึ่งพิงตนเองได้ ซึ่งขณะนี้แผนการส่งเสริมการมีงานทําของผู้พิการ ได้กําหนดแนวทางการบูรณาการ 29 หน่วยงาน ครอบคลุมการส่งเสริมการมีงานทํา การให้การคุ้มครองสิทธิประโยชน์ตามกฎหมาย และการพัฒนาทักษะ เพื่อประโยชน์แก่คนพิการ ตามเป้าหมายปี 64 สองแสนคนทั่วประเทศ
--------------------------
รัฐบาลไทย-ข่าวทำเนียบรัฐบาล-เช็กเลย! ประกาศผลทบทวนสิทธิ "เราชนะ" รอบสุดท้าย
วันจันทร์ที่ 22 มีนาคม 2564
เช็กเลย! ประกาศผลทบทวนสิทธิ "เราชนะ" รอบสุดท้าย
...
อัพเดทความคืบหน้าการประกาศผลทบทวนสิทธิ “เราชนะ” รอบสุดท้าย สําหรับประชาชนที่ไม่ผ่านการคัดกรองคุณสมบัติ ทั่วไป เช่น การเป็นผู้ประกันตนตามมาตรา 33 เป็นเจ้าหน้าที่หรือผู้ปฏิบัติงานอื่นใดในหน่วยงานของรัฐ ข้าราชการการเมือง ผู้รับบํานาญหรือเบี้ยหวัดจากส่วนราชการ หรือมีเงินฝากเกินเกณฑ์ที่กําหนด และยื่นขอทบทวนสิทธิทางเว็บไซต์ www.เราชนะ .com ระหว่างวันที่ 22 ก.พ. – 8 มี.ค. 64
.
รวมถึงผู้ที่มีเงินได้พึงประเมินปีภาษี 2562 เกินกว่าเกณฑ์ที่กําหนด และได้ยื่นแบบแสดงรายการภาษีเงินได้บุคคลธรรมดาของปีภาษี 2563 แล้ว ระหว่างวันที่ 8 ก.พ. – 8 มี.ค. 64
.
สามารถตรวจผลการทบทวนสอบสิทธิได้ตั้งแต่วันที่ 19 มี.ค. 64 เป็นต้นไป ทางเว็บไซต์ www. เราชนะ .com หรือ Call Center ของธนาคารกรุงไทย หมายเลขโทรศัพท์ 0 2111 1122
.
โดยผู้ที่ผ่านการคัดกรองคุณสมบัติ จะได้รับวงเงินครั้งเดียว 7,000 บาท ในวันที่ 25 มี.ค. 64 และสามารถใช้จ่ายผ่านแอป “เป๋าตัง” ผ่านผู้ประกอบการร้านค้าและผู้ให้บริการที่เข้าร่วมโครงการฯ ได้จนถึงวันที่ 31 พ.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน แถลงข่าวจัดงานวันสตรีสากล ประจำปี 2564
วันพุธที่ 3 มีนาคม 2564
ก.แรงงาน แถลงข่าวจัดงานวันสตรีสากล ประจําปี 2564
ก.แรงงาน แถลงข่าวการจัดงานวันสตรีสากล ประจําปี 2564 ภายใต้แนวคิด “แรงงานสตรี รวมพลังฝ่าวิกฤต ขับเคลื่อนเศรษฐกิจไทยให้ยั่งยืน” วันที่ 8 มี.ค. นี้ ณ โรงแรมมิราเคิล  กรุงเทพฯ เพื่อยกย่องเชิดชูเกียรติสตรีทํางานดีเด่น ว่าเป็นผู้มีบทบาทในการพัฒนาประเทศ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวในฐานะประธานการแถลงข่าวการจัดงานวันสตรีสากล ประจําปี 2564 เมื่อวันที่ 3 มีนาคม 2564 ณ ห้องประชุม ศ.นิคม จันทรวิทรุ ชั้น 5 กรมสวัสดิการและคุ้มครองแรงงาน ซึ่งได้รับมอบหมายจาก นายสุชาติ ชมกลิ่น รัฐมนตรีว่าการกระทรวงแรงงานว่า องค์การสหประชาชาติกําหนดให้วันที่ 8 มีนาคมของทุกปี เป็นวันสตรีสากล และเชิญชวนให้ประเทศสมาชิกจัดกิจกรรมเพื่อร่วมเฉลิมฉลองและรําลึกถึงการต่อสู้ของสตรี เพื่อให้ได้มาซึ่งความยุติธรรม ความเสมอภาค สันติภาพ และการพัฒนา รวมถึงการทบทวนความก้าวหน้าในการดําเนินงานด้านสิทธิสตรี กระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญต่อการคุ้มครองและพัฒนาคุณภาพชีวิตแรงงานสตรีมาโดยตลอด ซึ่งจะเห็นได้จากการกําหนดการคุ้มครองสิทธิของแรงงานสตรีไว้เป็นการเฉพาะในพระราชบัญญัติคุ้มครองแรงงาน พ.ศ. 2541 และส่งเสริมการจัดสวัสดิการนอกเหนือกฎหมายเพื่อส่งเสริมคุณภาพชีวิตแรงงานสตรีมาอย่างต่อเนื่อง สําหรับการจัดงานวันสตรีสากล ประจําปี 2564 นี้ กระทรวงแรงงาน โดยกรมสวัสดิการและคุ้มครองแรงงาน ได้กําหนดจัดขึ้นภายใต้แนวคิด “แรงงานสตรี รวมพลังฝ่าวิกฤต ขับเคลื่อนเศรษฐกิจไทยให้ยั่งยืน” โดยมีวัตถุประสงค์ เพื่อกระตุ้นให้สังคมไทยได้ตระหนักถึงความสําคัญของสตรีทํางาน และร่วมส่งเสริมให้สตรีได้รับการปฏิบัติอย่างเป็นธรรมและเท่าเทียมได้รับสิทธิประโยชน์จากการจ้างงาน มีความสุขและคุณภาพชีวิตที่ดีในการทํางาน และที่สําคัญ เพื่อยกย่อง เชิดชูเกียรติสตรีทํางานดีเด่นที่เป็นแบบอย่างให้สตรีทํางานได้ตระหนักถึงคุณค่าของตนเอง และมุ่งมั่นที่จะพัฒนาความรู้ความสามารถเป็นประโยชน์ต่อตนเอง ครอบครัว และสังคม รวมถึงประเทศชาติ
อธิบดี กสร. กล่าวต่อไปว่า กิจกรรมสําคัญภายในงานจะมีพิธีมอบโล่รางวัลให้แก่สตรีทํางานดีเด่น โดยรัฐมนตรีว่าการกระทรวงแรงงาน ซึ่งในปีนี้มีสตรีที่มีคุณสมบัติเหมาะสมเข้ารับรางวัล จํานวนทั้งสิ้น 32 คน จาก 8 ประเภทรางวัล อาทิ นางศิลปสวย ระวีแสงสูรย์ ปลัดกรุงเทพมหานคร ประเภทสตรีนักบริหารดีเด่น นางสาวปนัดดา วงศ์ผู้ดี ประเภทศิลปินสตรีดีเด่น และมีการเสวนาในหัวข้อ “แรงงานสตรี รวมพลังฝ่าวิกฤต ขับเคลื่อนเศรษฐกิจไทยให้ยั่งยืน” โดยวิทยากรที่เป็นสตรีผู้ที่เคยได้รับโล่รางวัลสตรีทํางานดีเด่นปีที่ผ่านมา ได้แก่ นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย นางสุดฤทัย เลิศเกษม รองอธิบดีกรมประชาสัมพันธ์ นอกจากนี้ ยังมีกิจกรรมแสดงนิทรรศการสตรีทํางานดีเด่น และการแสดงผลิตภัณฑ์ของสตรีผู้ประกอบอาชีพอิสระดีเด่น อีกด้วย
รัฐบาลไทย-ข่าวทำเนียบรัฐบาล-แก้ถึงระดับท้องถิ่น! เตรียมออกกฎหมายจบปัญหาคุณแม่วัยใส
วันพฤหัสบดีที่ 18 มีนาคม 2564
แก้ถึงระดับท้องถิ่น! เตรียมออกกฎหมายจบปัญหาคุณแม่วัยใส
...
ปัญหาคุณแม่วัยใส หรือการตั้งครรภ์ไม่พร้อมในวัยรุ่น ยังคงเป็นปัญหาสําคัญที่รัฐบาลเร่งแก้ไขมาโดยตลอด ทั้งในระดับภาพรวมและลงลึกถึงระดับท้องถิ่น ล่าสุด ได้มีการอนุมัติหลักการร่างกฎกระทรวงกําหนดสิทธิในการป้องกันและแก้ไขปัญหาการตั้งครรภ์ในวัยรุ่นของราชการส่วนท้องถิ่น พ.ศ. ... เพื่อแก้ปัญหาคุณแม่วัยใสในระดับท้องถิ่นอย่างเป็นรูปธรรม
.
โดยกําหนดให้ส่วนท้องถิ่นต้องจัดบริการให้วัยรุ่นในพื้นที่ได้รับการป้องกันและแก้ปัญหาการตั้งครรภ์อย่างรอบด้าน ถูกต้อง และไม่เลือกปฏิบัติ ดังนี้
.
1.จัดให้มีสถานบริการอนามัยการเจริญพันธุ์ มีบุคลากรให้บริการข้อมูลข่าวสารและให้คําปรึกษาในการป้องกันและแก้ไขปัญหาตั้งครรภ์ในวัยรุ่น โดยรักษาความลับและความเป็นส่วนตัว
2.จัดสวัสดิการทางสังคมให้แก่วัยรุ่น เช่น การฝึกอบรมการประกอบอาชีพหรือจัดหางาน ส่งเสริมการพัฒนาทางด้านร่างกายและจิตใจ และให้ความช่วยเหลือทางกฎหมายหรือกระบวนการยุติธรรม
3.จัดให้มีระบบประสาน ส่งต่อ และบูรณาการร่วมกับหน่วยงานที่เกี่ยวข้อง เช่น กระทรวงสาธารณสุข กระทรวงการพัฒนาสังคมฯ กระทรวงแรงงาน เพื่อดูแลและช่วยเหลือคุณแม่วัยใสอย่างครอบคลุมและมีประสิทธิภาพ
.
หลังจากนี้ ทุกหน่วยงานที่เกี่ยวข้องจะเร่งดําเนินการให้กฎหมายฉบับนี้มีผลบังคับใช้โดยเร็วที่สุด เพื่อให้มีจุดบริการเชิงรุกที่เข้าถึงวัยรุ่นทุกคน และลดจํานวนคุณแม่วัยใสทั่วประเทศให้ได้มากที่สุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ. ติวเข้ม สสจ./ผอ.รพศ./รพท.ทั่วประเทศ พร้อมฉีดวัคซีนโควิด เดือนละกว่า 10 ล้านโดส ภายในปี 2564
วันอังคารที่ 16 มีนาคม 2564
ปลัด สธ. ติวเข้ม สสจ./ผอ.รพศ./รพท.ทั่วประเทศ พร้อมฉีดวัคซีนโควิด เดือนละกว่า 10 ล้านโดส ภายในปี 2564
ปลัดกระทรวงสาธารณสุข ติวเข้ม นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป พร้อมฉีดวัคซีนโควิด  เดือนละมากกว่า 10 ล้านโดส ภายในสิ้นปี 2564 จัดทําแผนคัดเลือกพื้นที่ที่ต้องได้รับวัคซีนก่อนตามความเสี่ยง
ปลัดกระทรวงสาธารณสุข ติวเข้ม นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป พร้อมฉีดวัคซีนโควิด เดือนละมากกว่า 10 ล้านโดส ภายในสิ้นปี 2564 จัดทําแผนคัดเลือกพื้นที่ที่ต้องได้รับวัคซีนก่อนตามความเสี่ยง เพื่อให้เกิดภูมิคุ้มกันระดับประเทศ สามารถเปิดประเทศได้อย่างปลอดภัย
วันนี้ (16 มีนาคม 2564) ที่โรงแรมดิเอ็มเพรส อ. เมือง จ.เชียงใหม่ นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานการประชุมสํานักงานปลัดกระทรวงสาธารณสุขส่วนกลางและส่วนภูมิภาคนอกสถานที่ ครั้งที่ 1 ประจําปีงบประมาณ พ.ศ. 2564 โดยมีนายแพทย์สาธารณสุขจังหวัด และผู้อํานวยการโรงพยาบาลศูนย์/โรงพยาบาลทั่วไปทั่วประเทศ เข้าร่วมการประชุมกว่า 400 คน และกล่าวว่า รัฐบาลมีนโยบายให้กระทรวงสาธารณสุข เป็นกระทรวงด้านเศรษฐกิจและสังคม นําศักยภาพที่มีอยู่มาช่วยพัฒนาประเทศ โดยเฉพาะช่วงสถานการณ์แพร่ระบาดของโรคโควิด 19 กระทรวงสาธารณสุขมีบทบาทสําคัญในการควบคุมป้องกันโรค ด้วยความร่วมมือจากทุกภาคส่วนและประชาชน เกิดการเรียนรู้และเกิดผลงานด้านวิชาการใหม่ๆ ด้านการควบคุมป้องกันโรค เช่น สมุทรสาครโมเดล รพ.สนาม มาตรการ Bubble and seal เป็นต้น ทําให้ได้ข้อมูลว่าหากพื้นที่นั้นมีภูมิคุ้มกันหมู่ร้อยละ 60 ร่วมกับการป้องกันตนเอง จะช่วยลดการแพร่ระบาดได้ นอกจากนี้ยังมีวัคซีนโควิด 19 ที่ต้องมีการวางแผนกระจายวัคซีนระดับประเทศอย่างมีประสิทธิภาพ ช่วยสนับสนุนให้รัฐบาลมั่นใจและเตรียมวางแผนเปิดประเทศ เพื่อให้เศรษฐกิจและการท่องเที่ยวของประเทศสามารถดําเนินการได้
นายแพทย์เกียรติภูมิกล่าวต่อว่า การบริหารจัดการวัคซีนโควิด 19 นับเป็นเครื่องมือป้องกันโรคอีกอย่างหนึ่ง ช่วยในการเปิดประเทศได้อย่างมั่นใจ รัฐบาลได้สนับสนุนงบประมาณในการจองและสั่งซื้อวัคซีนอย่างเร่งด่วน จาก บ.ซิโนแวค ในระยะที่ 1 จํานวน 2 ล้านโดส กระจายฉีดใน 13 จังหวัดที่เป็นพื้นที่ระบาดและ5 จังหวัดพื้นที่ท่องเที่ยวสําคัญ ซึ่งในระยะต่อไปจะมีวัคซีนจาก บ.แอสตร้าเซนเนก้า จํานวน 61 ล้านโดส และมีมาเพิ่มอีกจํานวน 5 ล้านโดส จากการสนับสนุน บ.สยามไบโอไซเอนซ์ จํากัด นอกจากนี้ยังมีแผนสั่งซื้อเพิ่ม เพื่อให้ครอบคลุมกลุ่มเป้าหมายทั่วประเทศ ภายในสิ้นปี 2564 เนื่องจากเป็นการฉีดวัคซีนจํานวนมากครั้งแรกของประเทศ จึงต้องมีการซักซ้อม วางแผน เพื่อให้การให้บริการฉีดวัคซีนเป็นไปอย่างมีประสิทธิภาพ โดยได้สั่งการให้ทุกจังหวัด จัดทําแผนการฉีดวัคซีนให้กลุ่มเป้าหมาย
“การฉีดวัคซีนครั้งนี้ เป็นการฉีดครั้งใหญ่ที่สุดในประเทศที่เคยมีมา ตั้งเป้าฉีดเข็มแรกให้แล้วเสร็จ ภายใน 3 เดือน เฉลี่ยเดือนละมากกว่า 10 ล้านโดส ในโรงพยาบาลกว่า 1,000 แห่ง ทุกโรงพยาบาลต้องทําแผนคัดเลือกกลุ่มเป้าหมายและพื้นที่ตามความเสี่ยง เช่น จังหวัดท่องเที่ยว พื้นที่ชายแดน พื้นที่ที่มีการระบาด เพื่อมีผลในการสร้างภูมิคุ้มกันหมู่ สามารถเปิดประเทศรับนักท่องเที่ยวได้อย่างปลอดภัย” นายแพทย์เกียรติภูมิ กล่าว
*********************************** 16 มีนาคม 2564
รัฐบาลไทย-ข่าวทำเนียบรัฐบาล-พันธบัตรวอลเล็ต สบม. พร้อมให้ซื้อขายในตลาดรองแล้ววันนี้
วันพุธที่ 24 มีนาคม 2564
พันธบัตรวอลเล็ต สบม. พร้อมให้ซื้อขายในตลาดรองแล้ววันนี้
ผู้ลงทุนพันธบัตรออมทรัพย์วอลเล็ต สบม. 2 รุ่น ได้แก่ รุ่น SB236A อายุ 3 ปี อัตราดอกเบี้ย 1.7% ต่อปี และพันธบัตรออมทรัพย์ รุ่นวอลเล็ต สบม.-2 SB248A อายุ 4 ปี อัตราดอกเบี้ย 1.7% ต่อปี สามารถซื้อขายเปลี่ยนมือผ่านวอลเล็ต สบม. บนแอปเป๋าตังได้แล้ววันนี้
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ผู้ลงทุนพันธบัตรออมทรัพย์วอลเล็ต สบม. 2 รุ่น ได้แก่ รุ่น SB236A อายุ 3 ปี อัตราดอกเบี้ย 1.7% ต่อปี ที่จําหน่ายเมื่อเดือนมิถุนายน 2563 วงเงิน 200 ล้านบาท และพันธบัตรออมทรัพย์ รุ่นวอลเล็ต สบม.-2 SB248A อายุ 4 ปี อัตราดอกเบี้ย 1.7% ต่อปี วงเงิน 5,000 ล้านบาท ที่จําหน่ายเมื่อเดือนสิงหาคม 2563 สามารถซื้อขายเปลี่ยนมือพันธบัตรออมทรัพย์รุ่นดังกล่าวในตลาดรองด้วยตนเองผ่านวอลเล็ต สบม. บนแอปพลิเคชันเป๋าตังได้แล้ววันนี้
ทั้งนี้ ผู้ที่เคยยืนยันตัวตนทางอิเล็กทรอนิกส์ด้วยบัตรประชาชน (Dip chip) ที่ธนาคารกรุงไทยแล้ว สามารถสแกนใบหน้าในแอปพลิเคชันและทําธุรกรรมตลาดรองได้ทันที ซึ่งผู้ลงทุนจะสามารถเช็คราคาพันธบัตร ตรวจสอบรายละเอียดธุรกรรม และรับเงินจากการขายได้ทันที โดยไม่เสียค่าธรรมเนียม
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจําหน่ายพันธบัตรออมทรัพย์ผ่านเว็บไซต์ http://www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-ดีอีเอส ร่วมเวที TRIS Annual Forum ภายใต้แนวคิด "Maturity in Privacy" กระตุ้นทุกภาคส่วน เตรียมพร้อมก่อน พ.ร.บ.ข้อมูลส่วนบุคคลมีผลบังคับใช้ 1 มิ.ย.64
วันพฤหัสบดีที่ 11 มีนาคม 2564
ดีอีเอส ร่วมเวที TRIS Annual Forum ภายใต้แนวคิด "Maturity in Privacy" กระตุ้นทุกภาคส่วน เตรียมพร้อมก่อน พ.ร.บ.ข้อมูลส่วนบุคคลมีผลบังคับใช้ 1 มิ.ย.64
ดีอีเอส ร่วมเวที TRIS Annual Forum ภายใต้แนวคิด "Maturity in Privacy" กระตุ้นทุกภาคส่วน เตรียมพร้อมก่อน พ.ร.บ.ข้อมูลส่วนบุคคลมีผลบังคับใช้ 1 มิ.ย.64
เมื่อวันที่ 11 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานพิธีเปิดงานสัมมนาประจําปี 2564 TRIS Annual Forum ภายใต้แนวคิด "Maturity in Privacy" จัดโดย ทริส คอร์ปอเรชั่น เพื่อเผยแพร่ความรู้ทางวิชาการ และสร้างความตระหนัก เกี่ยวกับธรรมาภิบาลข้อมูล (Data Governance) ความเป็นส่วนตัวของข้อมูล (Data Privacy) และการปฏิบัติตามพระราชบัญญัติคุ้มครองข้อมูลส่วนบุคคล พ.ศ. 2562 (Personal Data Protection Act (PDPA) Compliance) ให้กับหน่วยงานราชการ รัฐวิสาหกิจ และบริษัทเอกชน ที่มีความจําเป็นอย่างยิ่งในการเตรียมความพร้อม เพื่อทําความเข้าใจและค้นหาคําตอบเกี่ยวกับ Data Governance, Data Privacy และการปฏิบัติตามพ.ร.บ.คุ้มครองข้อมูลส่วนบุคคล พ.ศ. 2562 ให้สามารถนําข้อมูลไปปรับใช้ พัฒนาการบริหารจัดการข้อมูล สร้างความได้เปรียบทางการแข่งขันให้กับองค์กร ซึ่งได้รับความสนใจจากประชาชน และผู้แทนจากหน่วยงานภาครัฐ เอกชน เข้าร่วมงาน ณ ห้องบอลลูม 2-3 ชั้น 4 Conrad Bangkok Hotel
********************
รัฐบาลไทย-ข่าวทำเนียบรัฐบาล-สธ.เผยผู้ติดเชื้อโควิด 19 คลัสเตอร์ใหม่ ปราจีนบุรี-นครนายก เหตุจากไม่สวมหน้ากาก พูดคุยกันใกล้ชิด
วันอังคารที่ 9 มีนาคม 2564
สธ.เผยผู้ติดเชื้อโควิด 19 คลัสเตอร์ใหม่ ปราจีนบุรี-นครนายก เหตุจากไม่สวมหน้ากาก พูดคุยกันใกล้ชิด
กระทรวงสาธารณสุข เผยผู้ติดเชื้อโควิด 19 คลัสเตอร์ใหม่ ปราจีนบุรี-นครนายก เชื่อมโยงตลาด จ.ปทุมธานี พบติดเชื้อแล้ว 5 ราย จากการสอบสวนโรคเหตุจากพูดคุยใกล้ชิด ไม่สวมหน้ากาก ติดตามผู้สัมผัสเสี่ยงสูงได้ครบ เข้าสู่ระบบรักษา ขอประชาชนเคร่งครัดมาตรการป้องกัน
กระทรวงสาธารณสุข เผยผู้ติดเชื้อโควิด 19 คลัสเตอร์ใหม่ ปราจีนบุรี-นครนายก เชื่อมโยงตลาดจ.ปทุมธานี พบติดเชื้อแล้ว5 ราย จากการสอบสวนโรคเหตุจากพูดคุยใกล้ชิด ไม่สวมหน้ากาก ติดตามผู้สัมผัสเสี่ยงสูงได้ครบเข้าสู่ระบบรักษา ขอประชาชนเคร่งครัดมาตรการป้องกันตนเอง การ์ดอย่าตก
บ่ายวันนี้ (9 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขนพ.จักรรัฐ พิทยาวงศ์อานนท์ ผู้อํานวยการกองระบาดวิทยา กรมควบคุมโรค แถลงข่าวถึงสถานการณ์โรคติดเชื้อโควิด 19 ประเทศไทย ว่าขณะนี้ผู้ติดเชื้อรายใหม่ลดลงอย่างต่อเนื่อง จํานวนผู้ติดเชื้อต่ํากว่า 100 ราย ในวันนี้มีผู้ติดเชื้อรายใหม่ 60 ราย จากระบบเฝ้าระวังในโรงพยาบาล 22 ราย, คัดกรองเชิงรุกในชุมชน 21 ราย เดินทางมาจากต่างประเทศเข้ากักตัวในสถานกักกัน/รักษาในโรงพยาบาล 15 ราย และเดินทางมาจากต่างประเทศช่องทางธรรมชาติ 2 ราย ไม่มีผู้เสียชีวิตเพิ่ม รักษาหาย 74 ราย ส่งผลให้ตั้งแต่วันที่ 15 ธันวาคม 2563 – 8 มีนาคม 2564 มีผู้ที่รักษาหายแล้ว 21,674 ราย คิดเป็นร้อยละ 97.35 อยู่ระหว่างการรักษา 565 รายโดยวันนี้ผู้ติดเชื้อในประเทศ จํานวน43 ราย พบใน4 จังหวัด ได้แก่ ปทุมธานี3 ราย กรุงเทพมหานคร1 ราย นนทบุรี 1 รายสมุทรสาคร 38 ราย
นพ.จักรรัฐ กล่าวต่อว่า สําหรับผู้ติดเชื้อรายใหม่ที่เป็นคลัสเตอร์ จ.ปราจีนบุรีและนครนายก พบติดเชื้อแล้ว 5 ราย จากการสอบสวนโรคพบเกิดจากการไม่สวมหน้ากากอนามัย และมีการพูดคุยใกล้ชิดกัน ทําให้มีความเสี่ยงสูงที่จะแพร่และรับเชื้อ โดยเป็นคู่สามี-ภรรยา ช่วยลูกขายอาหารในโรงงานที่ปราจีนบุรี มีประวัติเดินทางไปซื้อของที่ตลาดสี่มุมเมือง จ.ปทุมธานี ภายหลังมีอาการครั่นเนื้อครั่นตัว เหนื่อย มีไข้ จึงเข้ารับการตรวจที่ จ.นครนายก ผลพบเชื้อ ได้ติดตามผู้สัมผัสเสี่ยงสูงประกอบด้วย คนในครอบครัว 4 ราย ตรวจไม่พบเชื้อ รอตรวจครั้งที่ 2 ส่วนลูกจ้างในร้านขายอาหาร 10 ราย พบติดเชื้อ 3 ราย ผู้สัมผัสที่สถานพยาบาลที่เข้ารับการตรวจอีก 36 รายทั้งหมดไม่พบเชื้อ รอตรวจครั้งที่ 2 นอกจากนี้ยังติดตามผู้สัมผัสเสี่ยงต่ํา 12 ราย และผู้สัมผัสในโรงงานอีก 1,428 รายทั้งหมดรอผล โดยผู้ติดเชื้อเข้าสู่ระบบรักษา ผู้สัมผัสเสี่ยงสูงเข้าระบบกักกันจนครบ 14 วัน และยังได้ติดตามผลการตรวจในรายอื่นๆ ต่อไป
“สาเหตุสําคัญของการติดเชื้อโควิด 19 มาจากการไม่เคร่งครัดมาตรการป้องกันส่วนบุคคล ทําให้เกิดการแพร่ระบาดของโรค พบผู้ป่วยเป็นกลุ่มก้อนได้ ดังนั้นขอความร่วมมือประชาชน อย่าประมาท โดยเฉพาะผู้ที่มีอาชีพค้าขายบริการ สัมผัสกับคนจํานวนมาก ขอให้เคร่งครัดการสวมหน้ากากผ้า/หน้ากากอนามัย รักษาระยะห่าง หมั่นล้างมือ สแกนไทยชนะ”
**************************************9 มีนาคม 2564
**************************************
รัฐบาลไทย-ข่าวทำเนียบรัฐบาล-ออมสินครบรอบปีที่ 108 วันที่ 1 เม.ย.2564
วันพุธที่ 24 มีนาคม 2564
ออมสินครบรอบปีที่ 108 วันที่ 1 เม.ย.2564
ออมสินครบรอบปีที่ 108 วันที่ 1 เม.ย.2564 ฝากสลากออมสินดิจิทัล 1 ปี ลุ้นรางวัลพิเศษ รางวัลละ 10,000 บ. พร้อมเปิดตัวเงินฝากเผื่อเรียกพิเศษให้ดอกเบี้ยแบบขั้นบันไดสูงสุด 10.8% ต่อปี พิเศษ จองสิทธิฝากเงินล่วงหน้า 25-26 มี.ค.นี้ ครบ 500 บ. รับกระปุก 1 ใบ
ออมสินฉลองครบรอบปีที่ 108 วันที่ 1 เมษายน 2564 เปิดรับฝากสลากออมสินดิจิทัล 1 ปี ลุ้นรางวัลพิเศษ รางวัลละ 10,000 บาท พร้อมเปิดตัวเงินฝากเผื่อเรียกพิเศษให้ดอกเบี้ยแบบขั้นบันได สูงสุด 10.8% ต่อปี พิเศษ จองสิทธิฝากเงินล่วงหน้า 25-26 มี.ค.นี้ ครบ 500 บาท รับกระปุกธนาคารออมสิน 108 ปี ฟรี
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินเตรียมเฉลิมฉลองการครบรอบก่อตั้งธนาคารเป็นปีที่ 108 ในวันที่ 1 เมษายน 2564 พร้อมเปิดรับฝาก สลากออมสินดิจิทัล 1 ปี ฉลอง 108 ปี ผ่านแอปพลิเคชัน MyMo ระหว่างวันที่ 1 – 15 เมษายน 2564 วงเงิน 5,000 ล้านบาท โดยเปิดรับฝากตั้งแต่ 200 บาทขึ้นไป สูงสุดรายละไม่เกิน 10 ล้านบาท พร้อมสิทธิลุ้นรางวัลพิเศษจากการออกเลขสลากออมสินงวดวันที่ 16 เมษายน 2564 รางวัลละ 10,000 บาท จํานวน 108 รางวัล
โดยในวาระเดียวกันนี้ ธนาคารฯ ยังเปิดรับฝากเงินประเภท เงินฝากเผื่อเรียกพิเศษฉลอง 108 ปี ให้ดอกเบี้ยในอัตราพิเศษแบบขั้นบันได สูงสุด 10.8% ต่อปี ระยะเวลาฝากเงิน 108 วัน อัตราดอกเบี้ยเฉลี่ย 1.08% ต่อปี กําหนดเงื่อนไขการเปิดบัญชีขั้นต่ํา 10,000 บาท สูงสุดไม่เกิน 100,000 บาท ให้สิทธิรายละ 1 บัญชี โดยธนาคารจะเปิดให้ผู้สนใจลงทะเบียนจองสิทธิการฝากเงินผ่านเว็บไซต์ www.gsb.or.th และช่องทาง LINE : @GSBsociety ในวันที่ 25-26 มีนาคม 2564 รวม 2 วัน วันละ 1,500 ล้านบาท วงเงินรับฝากรวม 3,000 ล้านบาท
สําหรับลูกค้าเงินฝากทุกประเภท (ยกเว้นเงินฝากเผื่อเรียกพิเศษฉลอง 108 ปี) ที่ฝากเงินตั้งแต่ 500 บาทขึ้นไป ยังมีสิทธิได้รับกระปุกออมสินที่จัดทําขึ้นเพื่อเฉลิมฉลองวาระโอกาสพิเศษนี้อีกด้วย (ของมีจํานวนจํากัด) แต่ทั้งนี้เพื่อให้เป็นไปตามมาตรการเว้นระยะเพื่อป้องกันการแพร่ระบาดของโควิด-19 ธนาคารจึงจะเปิดให้ลงทะเบียนล่วงหน้า ในวันที่ 25-26 มีนาคม 2564 เพื่อให้ลูกค้าเงินฝากจองสิทธิรับกระปุกออมสินได้ที่เว็บไซต์ www.gsb.or.th และช่องทาง LINE : @GSBsociety โดยผู้ที่จองสิทธิสําเร็จจะได้รับ SMS ให้ไปติดต่อรับกระปุกออมสินพร้อมฝากเงิน ณ สาขาธนาคารออมสิน ตามรอบวันและเวลาที่แจ้งความประสงค์ไว้ในการลงทะเบียน
นอกจากนี้ ธนาคารฯ ขอมอบเงินขวัญถุง เป็นเงิน 500 บาท แก่เด็กที่เกิดในวันที่ 1 เมษายน 2564 เพื่อเริ่มต้นปลูกฝังสร้างเสริมวินัยการออมตั้งแต่แรกเกิด โดยบิดาหรือมารดาเด็กมีสัญชาติไทย นําสูติบัตรฉบับจริงพร้อมสําเนาบัตรประชาชนบิดาหรือมารดา และสําเนาทะเบียนบ้านที่มีชื่อบิดาหรือมารดา มาแสดงที่สาขาธนาคารออมสินภายในวันที่ 30 ธันวาคม 2564
ธนาคารออมสิน ได้รับพระมหากรุณาธิคุณจากพระบาทสมเด็จพระมงกุฎเกล้าเจ้าอยู่หัว รัชกาลที่ 6 พระราชทานพระราชทรัพย์จัดตั้ง “คลังออมสิน” ขึ้นเป็นครั้งแรกเมื่อวันที่ 1 เมษายน 2456 และต่อมาได้เปลี่ยนชื่อเป็น “ธนาคารออมสิน” ตามพระราชบัญญัติธนาคารออมสิน โดยตลอดระยะเวลา 108 ปี ธนาคารออมสินได้มุ่งมั่นสืบสานพระราชปณิธานของล้นเกล้ารัชกาลที่ 6 ด้านการออมทรัพย์ พร้อมขยายบทบาทเพื่อรองรับความต้องการของประชาชนและสังคม สนองนโยบายรัฐบาลในการพัฒนาและขับเคลื่อนประเทศเคียงคู่สังคมไทยจวบจนปัจจุบัน
https://www.gsb.or.th/news/pr9/
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพเปิดรับผู้มีสิทธิ์โครงการ "ม33เรารักกัน" ซื้อบัตรโดยสารล่วงหน้าอิเล็กทรอนิกส์ทุกประเภทผ่านแอปพลิเคชันเป๋าตัง
วันอังคารที่ 23 มีนาคม 2564
องค์การขนส่งมวลชนกรุงเทพเปิดรับผู้มีสิทธิ์โครงการ "ม33เรารักกัน" ซื้อบัตรโดยสารล่วงหน้าอิเล็กทรอนิกส์ทุกประเภทผ่านแอปพลิเคชันเป๋าตัง
องค์การขนส่งมวลชนกรุงเทพ (ขสมก.) กระทรวงคมนาคม เตรียมความพร้อมในการจําหน่ายบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษาอิเล็กทรอนิกส์ ให้กับประชาชนผู้ได้รับสิทธิ์ในโครงการ “ม 33 เรารักกัน”
องค์การขนส่งมวลชนกรุงเทพ (ขสมก.) กระทรวงคมนาคม เตรียมความพร้อมในการจําหน่ายบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษาอิเล็กทรอนิกส์ ให้กับประชาชนผู้ได้รับสิทธิ์ในโครงการ “ม33เรารักกัน” สามารถซื้อบัตรโดยสารดังกล่าว ผ่านแอปพลิเคชัน “เป๋าตัง” ณ จุดจําหน่ายบัตรโดยสาร กว่า 30 แห่ง ตั้งแต่บัดนี้ถึงวันที่ 31 พฤษภาคม 2564
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ตามที่รัฐบาลได้ดําเนินโครงการ “ม33เรารักกัน” เพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัส COVID-19 ในกลุ่ม “ผู้ประกันตน มาตรา 33” โดยมอบเงินเยียวยา คนละ 4,000 บาท ตลอดโครงการ ผ่านแอปพลิเคชัน “เป๋าตัง” ให้กับประชาชนผู้มีสิทธิ์ในโครงการตามคุณสมบัติที่กําหนด นําไปใช้ชําระค่าสินค้า อาหาร เครื่องดื่ม และบริการต่าง ๆ ณ ร้านค้าที่ลงทะเบียนคนละครึ่ง ร้านค้าที่ลงทะเบียน “เราชนะ” และระบบขนส่งสาธารณะต่าง ๆ (ยกเว้นทางอากาศ) ในส่วนของ ขสมก. ได้มีการเตรียมความพร้อมสนับสนุนโครงการดังกล่าว โดยให้ประชาชนผู้มีสิทธิ์ในโครงการสามารถซื้อบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษาอิเล็กทรอนิกส์ ผ่านแอปพลิเคชัน “เป๋าตัง” ณ จุดจําหน่ายบัตรโดยสาร กว่า 30 แห่ง เพื่อนําบัตรโดยสารดังกล่าว มาใช้ชําระค่าบริการบนรถโดยสารประจําทางของ ขสมก. ตั้งแต่บัดนี้ถึงวันที่ 31 พฤษภาคม 2564
นอกจากนี้ ขสมก. ได้เปิดให้ประชาชนผู้ได้รับสิทธิ์โครงการ “เราชนะ” ทั้งผู้ที่ได้รับเงินผ่านบัตรสวัสดิการแห่งรัฐ ผ่านแอปพลิเคชัน “เป๋าตัง” และผู้ที่ได้รับเงินผ่านบัตรประจําตัวประชาชน(กรณีไม่มีสมาร์ตโฟน) สามารถนําเงินช่วยเหลือไปซื้อบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษาอิเล็กทรอนิกส์ ได้เช่นเดียวกับโครงการ “ม33เรารักกัน” พร้อมทั้งยกเลิกค่าธรรมเนียมบัตร ถึงวันที่ 31 พฤษภาคม 2564 เพื่อส่งเสริมให้ประชาชนเปลี่ยนมาชําระค่าโดยสารผ่านบัตรโดยสารอิเล็กทรอนิกส์ เพื่อลดการสัมผัสเงินสด ลดความเสี่ยงการแพร่ระบาดของโรคติดเชื้อไวรัส COVID-19
ทั้งนี้ สามารถสอบถามรายละเอียดเพิ่มเติมเกี่ยวกับการใช้บริการเส้นทางรถเมล์ หรือแนะนําบริการได้ที่ www.bmta.co.th facebook BMTA องค์การขนส่งมวลชนกรุงเทพ หรือ Call Center 1348 ทุกวัน ตั้งแต่เวลา 05.00 - 22.00 น.
รัฐบาลไทย-ข่าวทำเนียบรัฐบาล-ไฟเขียว! หลักเกณฑ์ค่ารักษาพยาบาลโควิด-19 แก่ลูกจ้างรัฐวิสาหกิจ
วันพฤหัสบดีที่ 18 มีนาคม 2564
ไฟเขียว! หลักเกณฑ์ค่ารักษาพยาบาลโควิด-19 แก่ลูกจ้างรัฐวิสาหกิจ
...
ลูกจ้างของรัฐวิสาหกิจฟังทางนี้ แอดมินมีความคืบหน้าจากการประชุม ครม. นัดล่าสุด มาบอก... เกี่ยวกับหลักเกณฑ์และอัตราค่ารักษาพยาบาลในรัฐวิสาหกิจ กรณีโรคโควิด-19 เพื่อรองรับให้รัฐวิสาหกิจสามารถเบิกจ่ายค่ารักษาพยาบาลตามหลักเกณฑ์ และเงื่อนไขที่กฎหมายกําหนด ซึ่งมีสาระสําคัญ ดังนี้
.
กําหนดให้ลูกจ้างมีสิทธิที่จะได้รับค่าใช้จ่ายจากการตรวจทางห้องปฏิบัติการเพื่อยืนยันโรค และค่าใช้จ่ายอื่น สําหรับตนเอง คู่สมรส หรือบุตร ตามหลักเกณฑ์ที่กระทรวงสาธารณสุขกําหนด
.
กรณีที่ผลการตรวจยืนยันว่าไม่ติดเชื้อโควิด-19 แต่ยังมีความจําเป็นต้องเข้ารับการรักษาพยาบาลต่อเนื่อง เนื่องจากเป็นผู้ป่วยฉุกเฉินตามกฎหมายว่าด้วยการแพทย์ฉุกเฉิน ให้เบิกค่ารักษา โดยนําหลักเกณฑ์การจ่ายค่ารักษาพยาบาลกรณีประสบอันตรายหรือเจ็บป่วย ค่าทําศพกรณีตาย อันไม่ใช่เนื่องจากการทํางานมาใช้บังคับ
.
นอกจากนี้ ยังกําหนดให้ได้รับสิทธิค่ารักษาพยาบาล กรณีได้รับการวินิจฉัยว่าเป็นผู้ป่วยฉุกเฉินจากโรคติดต่ออันตราย ตามกฎหมายว่าด้วยโรคติดต่อ
.
สําหรับกรณีลูกจ้าง คู่สมรส หรือบุตร หรือญาติ ปฏิเสธการส่งต่อผู้ป่วยโควิด ไปรับการรักษายังสถานพยาบาลอื่น ผู้ป่วยต้องรับผิดชอบค่าใช้จ่ายที่เกิดขึ้นเอง
.
อย่างไรก็ตาม เมื่อนายจ้างได้รับทราบค่าใช้จ่ายกรณีการเจ็บป่วยจากโรคโควิด-19 แล้ว ให้นายจ้างดําเนินการเบิกจ่ายให้แก่สถานพยาบาลภายใน 15 วัน นับจากวันที่ได้รับแจ้ง
.
โดยคาดว่า ภายหลังการประกาศบังคับใช้ จะส่งผลให้พนักงานรัฐวิสาหกิจรวมกว่า 285,598 คน ได้รับการคุ้มครองกรณีการเจ็บป่วยจากโรคโควิด-19 และทําให้สถานพยาบาลได้รับเงินคืนจากรัฐวิสาหกิจโดยเร็วอีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE : ไทยคู่ฟ้า (@thaigov)
TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-ก.แรงงาน ปีติใต้ร่มพระปรีชา น้อมรำลึก "พระบิดาแห่งช่างไทย"
วันอังคารที่ 2 มีนาคม 2564
ก.แรงงาน ปีติใต้ร่มพระปรีชา น้อมรําลึก "พระบิดาแห่งช่างไทย"
กระทรวงแรงงาน จัดพิธีถวายเครื่องราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “พระบิดาแห่งมาตรฐานการช่างไทย” พร้อมนิทรรศการเทิดพระเกียรติ และกิจกรรมวันมาตรฐานฝีมือแรงงานแห่งชาติ 2 มีนาคม 2564 จากภาครัฐและภาคเอกชน
วันที่ 2 มีนาคม 2564 ณ ห้องประชุมจอมพล ป.พิบูลสงคราม อาคารกระทรวงแรงงาน นายสุชาติ ชมกลิ่น รัฐมนตรีว่าการกระทรวงแรงงาน เป็นประธานจัดงาน“วันมาตรฐานฝีมือแรงงานแห่งชาติ” ประจําปี พ.ศ. 2564 ซึ่งภายในงานมีพิธีถวายราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร “พระบิดาแห่งมาตรฐานการช่างไทย” โดยมีคณะผู้บริหาร ข้าราชการ เจ้าหน้าที่กระทรวงแรงงาน เข้าร่วมพิธีวางพานพุ่มสักการะ เพื่อน้อมรําลึกในพระปรีชาสามารถและพระมหากรุณาธิคุณอันหาที่สุดมิได้
นายสุชาติ เปิดเผยว่า วันที่ 2 มีนาคมของทุกปีเป็นวันมาตรฐานฝีมือแรงงานแห่งชาติ ซึ่งวันนี้เมื่อปี พ.ศ. 2513 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จเป็นองค์ประธานในพิธีเปิดงานแนะแนวอาชีพและแข่งขันฝีมือช่างแห่งชาติ ณ ลุมพินีสถานและพระราชทานพระราชดํารัสเกี่ยวกับการช่างของไทย ความตอนหนึ่งว่า “...ช่างทุกประเภท เป็นกลไกสําคัญอย่างยิ่งในชีวิตของบ้านเมืองและของทุกคน เพราะตลอดชีวิตของเรา เราต้องอาศัยและใช้บริการหรือสิ่งต่างๆ ที่มาจากฝีมือของช่างอยู่ทุกวี่ทุกวัน ผู้เป็นช่าง จึงสมควรได้รับความเอาใจใส่สนับสนุนจากทุกๆ ฝ่าย ยิ่งในสมัยปัจจุบันวิทยาการทุกอย่างเจริญก้าวหน้า ยิ่งจําเป็นต้องส่งเสริมมากเป็นพิเศษ เพื่อให้ได้ช่างที่มีความสามารถสูงให้มีสิ่งใช้สอยที่มีคุณภาพดีและเพียงพอกับความต้องการ ในการส่งเสริมนั้น มีปัญหาอันควรจะได้พิจารณาช่วยเหลืออยู่สามประการ ประการแรก ได้แก่ ปัญหาเรื่องการให้ความรู้ทางหลักวิทยาการ และความรู้ทางการออกแบบ ประการที่สอง ได้แก่ ปัญหาเรื่องฝีมือ ซึ่งจะต้องปรับปรุงให้มีความประณีตและประสิทธิภาพได้มาตรฐานจริงๆ ประการที่สาม ได้แก่ ปัญหาเรื่องการจัดหางานและหาตลาด เพื่อช่วยให้ช่างได้มีงานทํา มีตลาดที่จะส่งสินค้าที่ผลิตได้ไปจําหน่าย การช่วยเหลือ ทั้งสามประการนี้ จะต้องกระทําให้สอดคล้องกันไป เพื่อให้ช่างมีรายได้และผลกําไร สําหรับนํามาเป็นทุนรอนสร้างฐานะและความก้าวหน้า ข้าพเจ้าใคร่ขอฝากความคิดทั้งนี้ไว้เป็นแนวทางปฏิบัติของท่านทั้งหลายต่อไป”
จากกระแสพระราชดํารัสดังกล่าว สะท้อนให้เห็นถึงสายพระเนตรอันยาวไกลที่มีพระราชดํารัสถึงความสําคัญของช่างฝีมือที่มีบทบาทสําคัญต่อทุกคนในสังคม จึงจําเป็นต้องพัฒนาให้มีฝีมือตามมาตรฐานฝีมือแรงงาน เพราะนั่นหมายถึงคุณภาพของสินค้าและบริการ ตลอดจนความเชื่อมั่นของนักลงทุนที่มีต่อประเทศไทย แม้จะผ่านมากว่า 50 ปีแล้ว ยังคงทันสมัยและนับวันจะทวีความสําคัญมากยิ่งขึ้น โดยกระทรวงแรงงานได้น้อมนําใส่เกล้ามาปฏิบัติในการพัฒนากําลังแรงงานให้มีฝีมือ พัฒนาสู่มาตรฐานฝีมือแรงงานแห่งชาติ สร้างมูลค่าเพิ่ม ทั้งด้านการผลิตสินค้าและบริการ เพื่อเพิ่มขีดความสามารถของประเทศ สร้างการยอมรับในประชาคมเศรษฐกิจอาเซียนและประชาคมโลกในที่สุด
สําหรับกิจกรรมในปีนี้ กระทรวงแรงงาน โดยกรมพัฒนาฝีมือแรงงาน ได้จัดพิธีถวายราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “พระบิดาแห่งมาตรฐานการช่างไทย” และนิทรรศการเทิดพระเกียรติ ทั้งในส่วนกลาง คือที่กระทรวงแรงงาน และ ส่วนภูมิภาค ณ สถาบันพัฒนาฝีมือแรงงาน และสํานักงานพัฒนาฝีมือแรงงานทุกจังหวัดทั่วประเทศ รมว.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-เร่ง สำรวจ - พัฒนา คุณภาพชีวิต “บางกลอยล่าง”
วันจันทร์ที่ 22 มีนาคม 2564
เร่ง สํารวจ - พัฒนา คุณภาพชีวิต “บางกลอยล่าง”
...
จากเสียงสะท้อนจากชาวบ้าน “บางกลอยล่าง” ถึงปัญหาเรื่องการทํากินในที่ดินที่ทางราชการจัดสรรให้ จนเป็นเหตุให้ชาวบ้านบางส่วนเดินทางกลับขึ้นไปยัง “ใจแผ่นดิน” ซึ่งเป็นพื้นที่ป่าต้นน้ํา ต้นกําเนิดแม่น้ําเพชรบุรี
.
รัฐบาลโดยกระทรวงทรัพยากรธรรมชาติและสิ่งแวดล้อม จึงเร่งสํารวจปัญหาของพื้นที่ ระบบสาธารณูปโภค และชีวิตความเป็นอยู่ของชาวบ้าน โดยมีผู้นําชุมชนของ 2 ชุมชน คือ บ้านโป่งลึก และบ้านบางกลอย ให้ข้อมูลและร่วมวางแนวทางการแก้ปัญหา
.
ผลการสํารวจพื้นที่พบว่าปัจจุบัน บ้างโป่งลึก มีโครงการพัฒนาของหน่วยงานต่างๆ รองรับความเป็นอยู่ของชาวบ้านอย่างเพียงพอ แต่ทางบ้านบางกลอยล่าง ยังขาดแคลน จึงได้มีแผนการแก้ไขปัญหาและพัฒนาคุณภาพชีวิตให้กับชาวบ้านบางกลอยล่าง
.
เริ่มจากการสํารวจที่ดินทํากินและที่อยู่อาศัย แก้ปัญหาชาวบ้านไม่ได้รับจัดสรรที่ดินทํากิน บริหารจัดการน้ําและสิ่งแวดล้อม เช่น เร่งติดตั้งระบบผลิตน้ําดื่มจากน้ําบาดาลให้ทั้ง 2 บ้านมีน้ําสะอาดใช้ดื่มกิน และระบบพัฒนาแหล่งน้ําผิวดินเพื่อกระจายน้ําสําหรับทําเกษตรอย่างเพียงพอ
.
นอกจากนี้ ยังพัฒนาฟื้นฟูคุณภาพดินให้สามารถทําการเกษตรต่อไปได้ ทําแปลงสาธิตการใช้ประโยชน์ที่ดินอย่างยั่งยืน พัฒนาอาชีพทางเลือกและการสร้างรายได้ พัฒนาการท่องเที่ยวทางธรรมชาติและวัฒนธรรม ตลอดจนสื่อสารสร้างการรับรู้
.
คาดว่าการสํารวจที่ดินทํากินและที่อยู่อาศัยจะแล้วเสร็จภายใน 1 - 2 วัน ส่วนแผนด้านการบริหารจัดการน้ํา คาดว่าจะวางแผนได้แล้วเสร็จใน 1 - 2 เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.นร. อนุชา ย้ำที่ประชุมคณะอนุฯ กำกับ ติดตาม และประเมินผล คทช. เร่งช่วยเหลือประชาชนให้เป็นไปอย่างมีประสิทธิภาพ เกิดรูปธรรม โดยเฉพาะเกษตรกรที่เป็นกำลังซื้อหลักของประเทศ
วันพฤหัสบดีที่ 11 มีนาคม 2564
รมต.นร. อนุชา ย้ําที่ประชุมคณะอนุฯ กํากับ ติดตาม และประเมินผล คทช. เร่งช่วยเหลือประชาชนให้เป็นไปอย่างมีประสิทธิภาพ เกิดรูปธรรม โดยเฉพาะเกษตรกรที่เป็นกําลังซื้อหลักของประเทศ
รมต.นร. อนุชา ย้ําที่ประชุมคณะอนุฯ กํากับ ติดตาม และประเมินผล คทช. เร่งช่วยเหลือประชาชนให้เป็นไปอย่างมีประสิทธิภาพ เกิดรูปธรรม โดยเฉพาะเกษตรกรที่เป็นกําลังซื้อหลักของประเทศ
วันนี้ (11 มีนาคม 2564) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะอนุกรรมการกํากับ ติดตาม และประเมินผล ในคณะกรรมการนโยบายที่ดินแห่งชาติ (คทช.) โดยมีนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี และคณะอนุกรรมการ เข้าร่วม
ทั้งนี้ ที่ประชุมได้พิจารณาผลการดําเนินงานและการประเมินผลการปฏิบัติงานของ คทช. ตามนโยบายการจัดการที่ดินทํากินโดยไม่ให้กรรมสิทธิ์ แต่อนุญาตให้เข้าทําประโยชน์ในที่ดินของรัฐเป็นกลุ่มหรือชุมชน ตามหลักเกณฑ์และเงื่อนไขที่ คทช. กําหนด ในรูปแบบสหกรณ์หรือรูปแบบอื่นที่เหมาะสม เพื่อร่วมกันบริหารจัดการที่ดิน รวมทั้งการส่งเสริมการประกอบอาชีพตามศักยภาพของพื้นที่ ซึ่งที่ผ่านมามีพื้นที่เป้าหมายการจัดการที่ดินทํากินให้ชุมชน ตั้งแต่ปี 2558-2564 จํานวน 1,070 พื้นที่ 70 จังหวัด เนื้อที่ 1,991,446 ไร่ มีการจัดประชาชนลงพื้นที่แล้ว 57,105 ราย ใน 275 พื้นที่ 65 จังหวัด เนื้อที่ 384,065ไร่ มีการส่งเสริมและพัฒนาอาชีพแล้ว 176 พื้นที่ 60 จังหวัด เนื้อที่ 467,140 ไร่
โอกาสนี้ รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีมีความห่วงใยปัญหาที่ดินทํากินของประชาชน โดยเฉพาะภาคการเกษตรที่เป็นกําลังซื้อหลักของประเทศ โดยได้ให้ความสําคัญกับการนําเอาแนวคิด BCG Model (Bio-Circular-Green Economy) มาปรับใช้กับการพัฒนาภาคการเกษตร เพื่อให้เกษตรกรมีความเป็นอยู่ที่ดีขึ้น ซึ่งที่ผ่านมาพบว่าเกษตรกรประสบปัญหาไม่มีที่ดินทํากินเป็นของตนเอง ดังนั้น ในการให้ความช่วยเหลือประชาชนโดยเฉพาะภาคการเกษตร ต้องคํานึงถึงหลักการใช้ประโยชน์ในที่ดินของรัฐเป็นกลุ่มหรือชุมชน เพื่อให้เกิดการกระจายรายได้อย่างทั่วถึง เป็นธรรม และยั่งยืน
รัฐมนตรีประจําสํานักนายกรัฐมนตรี กล่าวเพิ่มเติมว่า ในส่วนของการบริหารจัดการติดตามและประเมินผล ขอให้มีการพิจารณางบประมาณและบุคลากรให้สอดคล้องกับบทบาทหน้าที่ รวมถึงขอให้พิจารณาปรับปรุงโครงสร้างสํานักงาน คทช. และตัวบทกฎหมายที่เกี่ยวข้อง ให้มีความสอดคล้องกับบริบทของสังคม เพื่อให้การดําเนินการช่วยเหลือประชาชนเป็นไปอย่างมีประสิทธิภาพ ในส่วนของการติดตามและประเมินผล ควรดําเนินการครอบคลุมถึงการประเมินผลลัพธ์และผลสัมฤทธิ์ (Outcome / Impact) เพื่อเป็นประโยชน์ต่อคณะกรรมการ คทช. ในการพิจารณาแก้ไขปัญหา
สําหรับผลการประชุมคณะอนุกรรมการกํากับ ติดตาม และประเมินผล ในวันนี้ จะนําเสนอเข้าที่ประชุม คทช. ในวันที่ 29 มีนาคม 2564 โดยมีนายกรัฐมนตรีเป็นประธาน และนําเสนอคณะรัฐมนตรีเพื่อเสนอต่อรัฐสภาทราบ และนําเผยแพร่ให้สาธารณชนต่อไป
-----------------------------------------
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่สำรวจประเมินคุณภาพจุดเชื่อมต่อล้อ - ราง - เรือ  บริเวณสถานีสะพานพระนั่งเกล้า - ท่าเรือพระนั่งเกล้า
วันพฤหัสบดีที่ 11 มีนาคม 2564
กรมการขนส่งทางราง ลงพื้นที่สํารวจประเมินคุณภาพจุดเชื่อมต่อล้อ - ราง - เรือ  บริเวณสถานีสะพานพระนั่งเกล้า - ท่าเรือพระนั่งเกล้า
วันที่ 11 มีนาคม 2564 นายพิเชฐ คุณาธรรมรักษ์ รองอธิบดีกรมการขนส่งทางราง (ขร.) และ
นายวิทยา พันธุ์มงคล รองผู้ว่าการ (ปฎิบัติการ) การรถไฟฟ้าขนส่งมวลชนแห่งประเทศไทย (รฟม.)
พร้อมด้วยเจ้าหน้าที่ ขร. และ รฟม. ลงพื้นที่สํารวจตรวจติดตามความคืบหน้าการดําเนินการก่อสร้างท่าเรือพระนั่งเกล้า และจุดเชื่อมต่อ ล้อ - เรือ - ราง บริเวณสถานีรถไฟฟ้าสายสีม่วง สถานีสะพานพระนั่งเกล้า ซึ่งอยู่ในความรับผิดชอบดําเนินการก่อสร้างโดย รฟม.
ท่าเรือพระนั่งเกล้า และจุดเชื่อมต่อ ล้อ-ราง-เรือ ในบริเวณดังกล่าว เกิดจากความร่วมมือ ในการขับเคลื่อนการดําเนินงานของหลายหน่วยงาน ได้แก่ สนข. รฟม. จท. ขบ. ขสมก. และภาคประชาสังคม รวมทั้ง ขร. เพื่อให้เกิดต้นแบบจุดเชื่อมต่อ ล้อ - ราง - เรือ อย่างไร้รอยต่อ โดยเป็นจุดเชื่อมต่อการเดินทางได้หลากหลายรูปแบบ ได้แก่ ระบบขนส่งทางรางที่สถานีสะพานพระนั่งเกล้า ระบบขนส่งสาธารณะทางน้ําที่ท่าเรือพระนั่งเกล้า เรือโดยสารเรียบฝั่งแม่น้ําเจ้าพระยา เรือข้ามฟาก ไปยังท่าเรือบ้านไทรม้า และเรือท่องเที่ยว และมีท่าปล่อยรถ โดยสารประจําทาง 2 เส้นทาง ได้แก่ สาย 63 (นนทบุรี-อนุสาวรีย์ชัยฯ) และสาย 114 (นนทบุรี-แยกลําลูกกา) โดยออกแบบให้มีสิ่งอํานวยความสะดวกรองรับผู้โดยสารทุกคน เช่น แผนที่การเดินทางสําหรับคนพิการทางการเห็น ทางลาด พื้นผิวต่างสัมผัส ลิฟท์ ราวจับ ราวกันตก ห้องน้ํา และตู้ TTRS เป็นต้น ปัจจุบันมีสถานะความคืบหน้าการดําเนินงานก่อสร้าง ร้อยละ 90 โดยคาดว่าจะแล้วเสร็จภายในเดือนพฤษภาคม 2564
ทั้งนี้ ขร. จะได้หารือร่วมกับหน่วยงานที่เกี่ยวข้อง ได้แก่ รฟม. จท. ขบ. และ ขสมก. เพื่อเตรียมการด้านเส้นทางบริการระบบขนส่งสาธารณะ ทางน้ํา ทางบก และทางราง ให้สอดคล้องกันอย่างมีประสิทธิภาพมีความถี่ และช่วงเวลาในการให้บริการที่สอดคล้องกัน และพิจารณาเส้นทางการบริการเพิ่มเติมเพื่อส่งเสริมการเชื่อมต่อเพื่อรองรับการเปิดให้บริการต่อไป
รัฐบาลไทย-ข่าวทำเนียบรัฐบาล-อัพเดทความก้าวหน้างานก่อสร้างโครงการรถไฟฟ้าในความรับผิดชอบของ รฟม. ณ สิ้นเดือนกุมภาพันธ์ 2564
วันอังคารที่ 9 มีนาคม 2564
อัพเดทความก้าวหน้างานก่อสร้างโครงการรถไฟฟ้าในความรับผิดชอบของ รฟม. ณ สิ้นเดือนกุมภาพันธ์ 2564
การรถไฟฟ้าขนส่งมวลชนแห่งประเทศไทย กระทรวงคมนาคม อัพเดทความก้าวหน้างานก่อสร้างโครงการรถไฟฟ้าในความรับผิดชอบ ณ สิ้นเดือนกุมภาพันธ์ 2564 ดังนี้
โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี มีความก้าวหน้างานโยธา 77.77%
ติดตามรายละเอียดโครงการฯ ได้ที่ https://www.mrta-orangelineeast.com
อัพเดทปิดเบี่ยงจราจร/แสดงความคิดเห็น/ร้องเรียน ช่องทาง Line: @OrangeLine
โครงการรถไฟฟ้าสายสีเหลือง ช่วงลาดพร้าว - สําโรง มีความก้าวหน้างานโยธา 77.97%
ความก้าวหน้างานระบบรถไฟฟ้า 69.35%
ความก้าวหน้าโดยรวม 74.23%
ติดตามรายละเอียดโครงการฯ ได้ที่https://mrta-yellowline.com
อัพเดทปิดเบี่ยงจราจร/แสดงความคิดเห็น/ร้องเรียน ช่องทาง Line: mrtyellowline
โครงการรถไฟฟ้าสายสีชมพู ช่วงแคราย - มีนบุรี มีความก้าวหน้างานโยธา 74.14%
ความก้าวหน้างานระบบรถไฟฟ้า 67.24%
ความก้าวหน้าโดยรวม 71.10%
ติดตามรายละเอียดโครงการฯ ได้ที่https://www.mrta-pinkline.com
อัพเดทปิดเบี่ยงจราจร/แสดงความคิดเห็น/ร้องเรียน ช่องทาง Line: @mrtpinkline
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ ทอท. ขับเคลื่อนโครงการรวมจุดตรวจด่านตรวจพืช
วันอังคารที่ 9 มีนาคม 2564
กระทรวงเกษตรฯ จับมือ ทอท. ขับเคลื่อนโครงการรวมจุดตรวจด่านตรวจพืช
กระทรวงเกษตรฯ จับมือ ทอท. ขับเคลื่อนโครงการรวมจุดตรวจด่านตรวจพืช (One Stop Service) และโครงการศูนย์จัดเตรียมสินค้าเกษตรผ่านช่องทางพิเศษ (PPL) ยกระดับมาตรฐานตรวจสอบสินค้าเกษตรไทยสู่สากล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังรับฟังแผนการดําเนินงานโครงการรวมจุดตรวจด่านตรวจพืช ท่าอากาศยานสุวรรณภูมิ (One Stop Service) และโครงการศูนย์จัดเตรียมสินค้าเกษตรผ่านช่องทางพิเศษ (Perishable Premium Lane) โดยมี นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) เป็นผู้บรรยาย ว่าโครงการฯ ดังกล่าว เป็นความร่วมมือระหว่างกระทรวงเกษตรและสหกรณ์ และบริษัท ท่าอากาศยานไทย จํากัด (มหาชน) เพื่อเป็นการยกระดับมาตรฐานการตรวจสอบสินค้าเกษตรให้แก่ผู้ส่งออกและเกษตรกรของไทย จึงผลักดันให้มีการจัดตั้งศูนย์ตรวจสอบคุณภาพสินค้าการเกษตรก่อนส่งออก เป็นศูนย์กลางการกระจายสินค้าการเกษตรของภูมิภาคอาเซียนไปยังประเทศปลายทางได้อย่างมีมาตรฐานสากล อีกทั้งเป็นการสนับสนุนการส่งออกสินค้าภาคเกษตรเพิ่มมูลค่าประเภท พืช ผัก ผลไม้ ไปสู่ตลาดต่างประเทศ ซึ่งจะเป็นประโยชน์ในการส่งเสริมการขนส่งสินค้าทางอากาศและระบบโลจิสติกส์ในภาพรวมของประเทศ โดยในระยะแรกของโครงการฯ บริษัท ท่าอากาศยานไทย จํากัด (มหาชน) ได้จัดตั้งสถานที่สําหรับเตรียมสินค้าเกษตร และสินค้าเน่าเสียง่ายผ่านทางช่องทางพิเศษ (Perishable Premium Lane) และจัดเตรียมพื้นที่ให้บริการตรวจพืชแบบเบ็ดเสร็จ (One - Stop Service) ก่อนจะดําเนินโครงการศูนย์ตรวจสอบคุณภาพสินค้าก่อนส่งออก (Reshipment Inspection Center) ต่อไปในอนาคต
จากนั้น รัฐมนตรีช่วยว่าการกระทรวงเกษตรและสหกรณ์ ลงพื้นที่ชมสถานที่ปฏิบัติงานเจ้าหน้าที่ด่านตรวจพืชสุวรรณภูมิ ณ บริเวณอาคารขนถ่ายสินค้า บริษัท การบินไทย จํากัด (มหาชน) และเข้าเยี่ยมชมพื้นที่สําหรับจัดตั้งโครงการรวมจุดตรวจด่านตรวจพืช ท่าอากาศยานสุวรรณภูมิ และโครงการศูนย์จัดเตรียมสินค้าเกษตรผ่านช่องทางพิเศษ (Perishable Premium Lane) ณ อาคารคลังสินค้า 4 อีกทั้ง ได้มอบหมายให้กรมวิชาการเกษตร จัดทําแผนย้ายสถานที่ออกใบรับรองสุขอนามัยพืชและจุดตรวจสินค้าเกษตรก่อนการส่งออก ณ ด่านตรวจพืชท่าอากาศยานสุวรรณภูมิ เดิมมี 5 จุด มาไว้เป็นที่เดียวกัน เป็นระบบ One Stop Service โดย บริษัท ท่าอากาศยานไทย จํากัด (มหาชน) ได้จัดสรรพื้นที่และปรับปรุงพื้นที่เพื่อเตรียมให้บริการดังกล่าว คาดว่า บริษัท ท่าอากาศยานไทย จํากัด (มหาชน) จะส่งมอบอาคารที่ปรับปรุงแล้วเสร็จประมาณเดือนพฤศจิกายน 2564 และสามาถให้บริการผู้ส่งออกได้ปลายปี 2564
"ความร่วมมือในครั้งนี้ ถือเป็นการขับเคลื่อนนโยบายของกระทรวงเกษตรและสหกรณ์ ผลักดันการส่งออกสินค้าเกษตรของไทยไปยังประเทศต่างๆ ทั่วโลก จึงมอบนโยบายให้กรมวิชาการเกษตร พัฒนาระบบการบริการส่งออกสินค้าเกษตร โดยเฉพาะด่านตรวจพืชท่าอากาศยานสุวรรณภูมิ ซึ่งสินค้าเกษตรส่งออกส่วนใหญ่มีมูลค่าสูง ผู้ส่งออกต้องการบริการที่มีความรวดเร็ว เพื่อรักษาความสดของสินค้าให้ตรงตามความต้องการของผู้บริโภคในต่างประเทศ ซึ่งโครงการรวมจุดตรวจด่านตรวจพืช ท่าอากาศยานสุวรรณภูมิ (One Stop Service) และโครงการศูนย์จัดเตรียมสินค้าเกษตรผ่านช่องทางพิเศษ (Perishable Premium Lane) จะเป็นส่วนขับเคลื่อนสําคัญที่ทําให้ผู้ส่งออกสินค้าเกษตรของประเทศไทยสามารถแข่งขันในตลาดโลกได้” รมช.มนัญญา กล่าว
รัฐบาลไทย-ข่าวทำเนียบรัฐบาล-ประชาชนแจ้งเบาะแสการกระทำผิดกฎหมาย ถึงนายกรัฐมนตรีอย่างต่อเนื่อง นำไปสู่การตรวจสอบพยานหลักฐานในการดำเนินการตามกฎหมาย
วันพุธที่ 3 มีนาคม 2564
ประชาชนแจ้งเบาะแสการกระทําผิดกฎหมาย ถึงนายกรัฐมนตรีอย่างต่อเนื่อง นําไปสู่การตรวจสอบพยานหลักฐานในการดําเนินการตามกฎหมาย
ประชาชนแจ้งเบาะแสการกระทําผิดกฎหมาย ถึงนายกรัฐมนตรีอย่างต่อเนื่อง นําไปสู่การตรวจสอบพยานหลักฐานในการดําเนินการตามกฎหมาย
วันที่ 3 มีนาคม 2564 นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานการดําเนินงานตามที่ได้รับการแจ้งข้อมูลเบาะแสการกระทําผิดกฎหมายและการร้องเรียนที่เป็นเหตุที่ทําให้เกิดการแพร่ระบาดของโรคติดเชื้อไวรัสโรนา 2019 (โควิด-19) ทั้งนี้ สํานักงานเลขาธิการศูนย์บริหารสถานการณ์โควิด -19 และสํานักงานปลัดสํานักนายกรัฐมนตรี รายงานผลการดําเนินงานถึง 28 กุมภาพันธ์ 2564 สรุปสาระสําคัญ ดังนี้
1. กรณีแรงงานเข้าเมืองผิดกฎหมายเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ได้รับแจ้งข้อมูล จํานวน 44 เรื่อง ซึ่งได้ดําเนินการตรวจสอบพื้นที่เป้าหมายแล้วเสร็จ จํานวน 30 รายการ จับกุมดําเนินคดี จํานวน 5 คดี ผู้กระทําความผิด 6 ราย ตรวจสอบและไม่พบการกระทําความผิด จํานวน 25 รายการ และอยู่ระหว่างดําเนินการ 14 เรื่อง
2. กรณีสถานที่เล่นการพนันเป็นเหตุให้เกิดการแพร่ระบาดของโรคติดเชื้อไวรัสโคโรนา 2019 ได้รับแจ้งข้อมูล จํานวน 314 เรื่อง โดยได้ดําเนินการตรวจสอบพื้นที่เป้าหมายแล้วเสร็จ จํานวน 187 รายการ จับกุมผู้กระทําความผิด 21 คดี ตรวจสอบและไม่พบการกระทําความผิดจํานวน 166 รายการ และอยู่ระหว่างดําเนินการ 127 เรื่อง
3. การไม่ปฏิบัติตามข้อกําหนด พ.ร.ก.ฉุกเฉินฯ ที่นอกเหนือจากการเข้าเมืองผิดกฎหมายและการเปิดสถานที่เล่นการพนัน ซึ่งได้รับแจ้งข้อมูล จํานวน 231 เรื่อง โดยได้ดําเนินการตรวจสอบพื้นที่เป้าหมายตามที่ได้แจ้งข้อมูลแล้วเสร็จ จํานวน 89 รายการ จับกุมดําเนินคดี จํานวน 12 คดี ผู้กระทําความผิด 25 ราย และตรวจสอบและไม่พบการกระทําความผิด จํานวน 77 รายการ และอยู่ระหว่างดําเนินการ 142 เรื่อง
4. ดําเนินการแก้ไขปัญหาตามที่ได้รับการร้องทุกข์ขอความช่วยเหลือ และสอบถามข้อมูลที่เกี่ยวข้องกับโควิด -19 ซึ่งได้รับแจ้งข้อมูล จํานวน 109,097 เรื่อง ดําเนินการแล้วเสร็จ จํานวน 108,874 เรื่อง และอยู่ระหว่างดําเนินการ 223 เรื่อง
นายกรัฐมนตรีได้สั่งการให้หน่วยงานที่เกี่ยวข้อง แก้ไขทุกปัญหาที่ได้รับการร้องทุกข์และการแจ้งข่าวอย่างต่อเนื่อง พร้อมทั้งให้ประชาสัมพันธ์ผลการปฏิบัติการทั้งการจับกุมดําเนินคดีด้วย และขอขอบคุณประชาชนที่ให้ความร่วมมือในการแจ้งข้อมูล เพื่อนําไปสู่การตรวจสอบพยานหลักฐานในการดําเนินการตามกฎหมายต่อไป
ทั้งนี้ รัฐบาลสนับสนุนการมีส่วนร่วมตรวจสอบภาคประชาชน หากใครพบเห็นการกระทําหรือการปล่อยปละละเว้นการกระทําซึ่งเป็นความผิดตามกฎหมายและส่งผลกระทบเป็นเหตุที่ทําให้เกิดการแพร่ระบาดของโรคอย่างรุนแรง สามารถแจ้งเบาะแสมายังศูนย์บริหารสถานการณ์โควิด-19 ทําเนียบรัฐบาลได้ทุกวัน
รัฐบาลไทย-ข่าวทำเนียบรัฐบาล-กรมทางหลวงชนบทแจ้งเลื่อนปิดการจราจรบางช่องทางบนสะพานภูมิพล 1 และสะพานภูมิพล 2 เป็นวันที่ 20 เม.ย. - 30 ก.ย. 64 เวลา 22.00 น. - 04.00 น. เพื่อปรับปรุงผิวจราจร
วันศุกร์ที่ 19 มีนาคม 2564
กรมทางหลวงชนบทแจ้งเลื่อนปิดการจราจรบางช่องทางบนสะพานภูมิพล 1 และสะพานภูมิพล 2 เป็นวันที่ 20 เม.ย. - 30 ก.ย. 64 เวลา 22.00 น. - 04.00 น. เพื่อปรับปรุงผิวจราจร
กรมทางหลวงชนบท (ทช.) กระทรวงคมนาคม โดยสํานักบํารุงทาง ขอแจ้งเลื่อนปิดการจราจรบางช่องทาง บนสะพานภูมิพล 1 และสะพานภูมิพล 2 เพื่อดําเนินการปรับปรุงผิวจราจรโครงการเสริมผิวลาดยางโพลีเมอร์โมดิฟายด์แอสฟัลต์คอนกรีต (PMA)
กรมทางหลวงชนบท (ทช.) กระทรวงคมนาคม โดยสํานักบํารุงทาง ขอแจ้งเลื่อนปิดการจราจรบางช่องทาง บนสะพานภูมิพล 1 และสะพานภูมิพล 2 เพื่อดําเนินการปรับปรุงผิวจราจรโครงการเสริมผิวลาดยางโพลีเมอร์โมดิฟายด์แอสฟัลต์คอนกรีต (PMA) จากเดิมวันที่ 15 มีนาคม 2564 ถึงวันที่ 30 กันยายน 2564 เป็นวันที่ 20 เมษายน 2564 ถึงวันที่ 30 กันยายน 2564 ตั้งแต่เวลา 22.00 - 04.00 น. ของวันรุ่งขึ้น ซึ่งในขณะทําการปรับปรุงผิวจราจรประชาชนยังสามารถสัญจรบนสะพานได้ปกติในวันเวลาดังกล่าว ทช. ขออภัยในความไม่สะดวกมา ณ โอกาสนี้
ทั้งนี้ ประชาชนสามารถสอบถามรายละเอียดเพิ่มเติมได้ที่ นายจรูญ แก้วนาง นายช่างโยธาชํานาญงาน สํานักบํารุงทาง ทช. หมายเลขโทรศัพท์ 0 2551 5250 หรือโทรสายด่วน 1146
รัฐบาลไทย-ข่าวทำเนียบรัฐบาล-กรมศุลกากรเปิดอาคารฝึกอบรมสถาบันวิทยาการศุลกากร พร้อมยกระดับสู่ศูนย์ฝึกอบรมระดับภูมิภาคขององค์การศุลกากรโลก (WCO Regional Training Center)
วันอังคารที่ 16 มีนาคม 2564
กรมศุลกากรเปิดอาคารฝึกอบรมสถาบันวิทยาการศุลกากร พร้อมยกระดับสู่ศูนย์ฝึกอบรมระดับภูมิภาคขององค์การศุลกากรโลก (WCO Regional Training Center)
อธิบดีกรมศุลกากรเป็นประธานในพิธีเปิดอาคารศูนย์ฝึกอบรมสถาบันวิทยาการศุลกากร เพื่อรองรับภารกิจการพัฒนาทรัพยากรบุคคลอย่างเต็มรูปแบบ และพร้อมยกระดับสู่การเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center)
วันนี้ (วันอังคารที่ 16 มีนาคม 2564) เวลา 15.30 น. นายพชร อนันตศิลป์ อธิบดีกรมศุลกากร เป็นประธานในพิธีเปิดอาคารศูนย์ฝึกอบรมสถาบันวิทยาการศุลกากร เพื่อรองรับภารกิจการพัฒนาทรัพยากรบุคคลอย่างเต็มรูปแบบ และพร้อมยกระดับสู่การเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center) ณ อาคารศูนย์ฝึกอบรมสถาบันวิทยาการศุลกากร กรมศุลกากร เชิงสะพานกรุงเทพ เขตบางคอแหลม กรุงเทพมหานคร
นายพชร อนันตศิลป์ อธิบดีกรมศุลกากร กล่าวว่า เมื่อปีพุทธศักราช 2528 กรมศุลกากรได้จัดตั้งศูนย์ฝึกอบรมขึ้น ณ บริเวณพื้นที่แห่งนี้ ต่อมาในปีพุทธศักราช 2539 กรมศุลกากรได้ก่อสร้างอาคาร 120 ปีขึ้นใหม่จึงได้ย้ายการดําเนินงานด้านการฝึกอบรมบุคลากร ไปที่อาคาร 120 ปี ประจําที่ชั้น 15 และ ชั้น 16 โดยกรมศุลกากรได้ดําเนินการจัดฝึกอบรมให้แก่บุคลากรในหลักสูตรต่าง ๆ อย่างต่อเนื่องมาโดยตลอดและพร้อมยกระดับศูนย์ฝึกอบรมสถาบันวิทยาการศุลกากรให้เป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center) กรมศุลกากรจึงได้ดําเนินการก่อสร้างอาคารศูนย์ฝึกอบรมสถาบันวิทยาการศุลกากรแห่งนี้เป็นอาคารสูง 4 ชั้น ประกอบด้วยห้องประชุมอเนกประสงค์ขนาดใหญ่ จํานวน 2 ห้อง ห้องฝึกอบรมขนาดกลาง จํานวน 3 ห้อง ห้องปฏิบัติการคอมพิวเตอร์ และห้องที่จําเป็นต่าง ๆ รวมถึงพื้นที่สํานักงาน อีกทั้งในบริเวณพื้นที่ศูนย์ฝึกอบรมนี้ กรมธนารักษ์ ได้มอบอาคารพักอาศัย 8 ชั้น จํานวน 100 ห้อง ตามโครงการพัฒนาที่ราชพัสดุแปลงที่ตั้งโรงภาษีร้อยชักสามให้แก่กรมศุลกากร ซึ่งทําให้ศูนย์ฝึกอบรมสถาบันวิทยาการศุลกากรแห่งนี้ มีความพร้อมที่จะรองรับภารกิจการพัฒนาทรัพยากรบุคคลอย่างเต็มรูปแบบ และมีศักยภาพในการเป็นศูนย์กลางการพัฒนาบุคลากรทั้งในประเทศและต่างประเทศ
อธิบดีกรมศุลกากร กล่าวต่ออีกว่า กรมศุลกากรได้เล็งเห็นความสําคัญของการพัฒนาและเพื่อให้บุคลากรของกรมศุลกากรก้าวทันต่อการเปลี่ยนแปลงทั้งในปัจจุบันและอนาคต จึงมุ่งเน้นการพัฒนาศักยภาพของบุคลากรกรมศุลกากรให้ทันต่อการเปลี่ยนแปลงอย่างรวดเร็ว พร้อมกันนี้ยังสามารถจัดฝึกอบรมให้แก่บุคคลภายนอกที่เกี่ยวข้องกับงานด้านศุลกากรให้มีประสิทธิภาพและประสิทธิผลมากยิ่งขึ้น รวมถึงเผยแพร่ความรู้ทางวิชาการที่ทันสมัยเป็นสากลต่อไป
รัฐบาลไทย-ข่าวทำเนียบรัฐบาล-ประวัติศาสตร์ บรรจุ “มวยไทย” แข่งใน “ยูโรเปียนเกมส์ 2023”
วันพุธที่ 3 มีนาคม 2564
ประวัติศาสตร์ บรรจุ “มวยไทย” แข่งใน “ยูโรเปียนเกมส์ 2023”
...
สุดฮือฮา เมื่อ “มวยไทย” กีฬาประจําชาติไทย
ถูกบรรจุเข้าเป็นหนึ่งในชนิดกีฬาของมหกรรมกีฬา
“ยูโรเปียนเกมส์ 2023” ที่ประเทศโปแลนด์
นับเป็นครั้งแรกที่มวยไทยถูกบรรจุเข้าไปในมหกรรมนี้
.
เรื่องนี้ ได้รับการยืนยันจาก
สหพันธ์มวยไทยสมัครเล่นนานาชาติ (IFMA)
ในฐานผู้กํากับดูแลเรื่องกีฬามวยไทย
ที่อนุญาติให้นักกีฬาสามารถเข้าแข่งขันได้
.
เปิดเผยว่า คณะกรรมการโอลิมปิกยุโรป (อีโอซี)
ได้บรรจุชนิดกีฬาที่ไม่มีจัดแข่งขันในโอลิมปิกเกมส์เพิ่มเติม
เพื่อเปิดเวที และสร้างโอกาส รวมทั้งประสบการณ์ให้นักกีฬา
ได้แสดงความสามารถในชนิดกีฬาต่าง ๆ ให้ทั่วโลกได้เห็น
.
โดย มวยไทย ถือเป็นกีฬาที่เติบโตเร็วในทวีปยุโรป
ทั้งกลุ่มของนักกีฬาและผู้ชมที่เพิ่มขึ้นทุกปี
ซี่งการแข่งขันครั้งนี้ จะมีชิงเหรียญทองประกอบด้วย
ประเภทชาย 7 รุ่น ประเภทหญิง 7 รุ่น และประเภททีมผสม
.
สําหรับการแข่งขัน “ยูโรเปียนเกมส์ 2023” นั้น
เป็นมหกรรมกีฬาระหว่างประเทศในทวีปยุโรป
ที่จัดต่อเนื่องทุก 4 ปี ซึ่งดําเนินการแข่งขันมาแล้ว 2 ครั้ง
โดยครั้งต่อไปจะจัดขึ้น ระหว่างวันที่ 9 - 25 มิ.ย. 2023
ที่ เมืองคราคอฟ ประเทศโปแลนด์ โดยมี 50 ชาติในยุโรปเข้าร่วมแข่งขัน
.
ถือเป็นเรื่องน่ายินดีที่จะทําให้คนทั่วโลก
ได้รู้จักมวยไทยมากขึ้นกว่าเดิมด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานการประชุมเตรียมการจัดงานเทิดพระเกียรติและเฉลิมฉลองแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันพฤหัสบดีที่ 4 มีนาคม 2564
ผู้ช่วยรมว.วธ.เป็นประธานการประชุมเตรียมการจัดงานเทิดพระเกียรติและเฉลิมฉลองแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ผู้ช่วยรมว.วธ.เป็นประธานการประชุมเตรียมการจัดงานเทิดพระเกียรติและเฉลิมฉลองแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในโอกาสถวายพระสมัญญา "สิริศิลปิน"
วันที่ ๔ มีนาคม ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานการประชุมเตรียมการจัดงานเทิดพระเกียรติและเฉลิมฉลองแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในโอกาสถวายพระสมัญญา "สิริศิลปิน" และพิธีเปิดงานโครงการการแสดงศิลปกรรมร่วมสมัยนานาชาติ Thailand Biennale, Korat 2021 ณ จังหวัดนครราชสีมา ผ่านระบบการประชุมทางไกล (Zoom)โดยมี นายวิเชียร จันทรโณทัย ผู้ว่าราชการจังหวัดนครราชสีมา นายโกวิท ผกามาศ ผู้ตรวจราชการกระทรวงวัฒนธรรม นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม และเจ้าหน้าที่ที่เกี่ยวข้องเข้าร่วมประชุม ณ ห้องประชุม ๑ ขั้น ๘ กระทรวงวัฒนธรรม